**SAJÓSZÖGED KÖZSÉG ÖNKORMÁNYZATÁNAK**

**../2013. (…..) önkormányzati rendelet-tervezete**

**a talajterhelési díjról szóló 15/2004. (XI.24.) sz. KT.**

**rendelet módosításáról**

Sajószöged Község Önkormányzata Képviselő-testülete a környezetterhelési díjról szóló 2003. évi LXXXIX. törvény 21/A.§ (2) bekezdésében és 26.§ (4) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:

**1.§**

A talajterhelési díjról szóló 15/2004. (XI.24.) sz. KT. rendelete (a továbbiakban: Rendelet) 4.§-a helyébe a következő rendelkezés lép:

„4.§

(1) Mentesül a talajterhelési díjfizetési kötelezettség alól az a lakossági kibocsátó,

a) akinek az ingatlana csak kerti csappal rendelkezik, vagy

b) aki a műszakilag rendelkezésre álló közcsatorna-hálózatra 2013. március 31-ig ráköt és ezt közüzemi szolgáltatási szerződéssel igazolja.

(2) A jegyző kérelemre díjmentességet ad annak a lakossági kibocsátónak, akinek a háztartásában az egy főre jutó nettó havi jövedelem tárgyév első két hónapjában nem haladja meg az öregségi nyugdíj mindenkori legkisebb összegének 300%-át és az összes díjköteles vízfogyasztása nem több mint 80 m3.

(3) Az (1) bekezdés a) pontja szerinti mentesség igénybevételéhez a kibocsátónak e rendelet 2. melléklete szerinti nyilatkozatot kell tennie.”

**2.§**

A Rendelet kiegészül e rendelet 1. mellékletével.

**3.§**

Ez a rendelet a kihirdetés napján lép hatályba és a hatályba lépését követő napon hatályát veszti.

k.m.f.

dr. Boros István dr. Gulyás Mihály

címzetes főjegyző polgármester

1. melléklet a …………………. önkormányzati rendelethez

„2. melléklet a 15/2004. (XI.24.) önkormányzati rendelethez

NYILATKOZAT

mentesség igénybevételéhez …… évben

Kijelentem, hogy a Sajószöged ……………………………. szám alatti ingatlanon csak kerti csappal rendelkezem.

Sajószöged, …………………..

aláírás

Tanúk:

1.

2. „